**PISANA SUGLASNOST RODITELJA ZA UKLJUČIVANJE UČENIKA U IZBORNU I FAKULTATIVNU NASTAVU**

**Treći razred agrotehničara Razrednica: Andreja Regvat, dipl.ing.**

Sukladno odredbama Zakona o odgoju i obrazovanju u osnovnoj i srednjoj školi (NN 68/18) koji je stupio na snagu 4. kolovoza 2018., molimo Vas da svojim potpisom date suglasnost za uključivanje učenika u izbornu nastavu u školskoj godini 2020./2021.

***Članak 27***

*(5) Predmeti koji se izvode izborno* ***obvezni su tijekom cijele školske godine*** *za sve učenike koji se za njih opredijele. Učenik bira izborni predmet ili izborne predmete pri upisu u prvi razred ili* ***najkasnije do 30. lipnja tekuće godine za iduću školsku godinu****. Za uključivanje učenika u izbornu nastavu potrebna je* ***pisana suglasnost roditelja****.*

*(6) Učenik može prestati pohađati nastavu izbornog predmeta nakon* ***pisanog zahtjeva roditelja*** *učenika koji se mora dostaviti učiteljskom/nastavničkom vijeću* ***nakon završetka nastavne godine****, a najkasnije do 30. lipnja tekuće godine za sljedeću školsku godinu.* ***Učenik srednje škole izborni predmet koji je prestao pohađati mora zamijeniti drugim izbornim predmetom.***

**U trećem razredu programa agrotehničar učenici su dužni odabrati izborni predmet Vjeronauk - Katolički ili Etiku, koji se izvode jedan sat tjedno.**

**Ako učenik želi zadržati onaj od ta dva predmeta koji sluša u šk. god. 2019./2020., roditelj je to dužan potvrditi potpisom na ovom formularu.**

Pored toga, Nastavni plan i program propisuje **dodatna 2 sata izborne nastave**, uz napomenu da u zadanom rasponu **broj sati i sadržaje izbornog programa utvrđuje škola izvedbenim programom**, **u skladu sa svojim kadrovskim i materijalnim mogućnostima**. Stručni aktiv nastavnika stručno-teorijskih predmeta u podsektoru Poljoprivrede odabrao je izborni predmet **Ampelografija i tehnologija proizvodnje vina**, **te potpisom na ovom formularu dajete suglasnost i za taj predmet.**

**Ako Vam nisu dostupni printer i skener, podatke na dnu ovog formulara ispunite u programu word (tekstualni dio iznad dijela za popunjavanje ne brišite) i pošaljite ga razrednici mailom ili, u suradnji s djetetom, u sustav MS Teams, te će se smatrati važećim bez potpisa. Molimo Vas da tu obvezu ispunite zaključno s 26. lipnja 2020.** Podsjećamo,učenici su izabrani izborni predmet dužni pohađati tijekom cijele nastavne godine, te izvršavati sve obveze koje iz njega proizlaze.

Ukoliko sljedeće školske godine **predmet Vjeronauk - Katolički želite zamijeniti predmetom Etika ili obrnuto**, molimo **konzultirajte se s predmetnim profesoricama** (Rukavina i Stipinović), a potom **u tajništvo Škole (na službenu e-mail adresu, zemaljskom poštom ili osobno, pridržavajući se propisanih mjera HZJZ-a i Stožera civilne zaštite) predajte pisani zahtjev roditelja** za promjenu. **Suglasnost za izborne predmete (Etiku odnosno Vjeronauk – Katolički, te Ampelografija i tehnologija proizvodnje vina) u tom ćete slučaju potpisati naknadno, o čemu će brigu voditi razrednica.**

Sukladno Zakonu o odgoju i obrazovanju, zahtjev za sljedeću školsku godinu na bilo koji od predložena tri načina možete podnijeti **do 30. lipnja 2020. (zaključno s tim poštanskim nadnevkom ako šaljete zemaljskom poštom). Ako zahtjev šaljete e-mailom, provjerite je li Vam stigla obavijest o primitku e-maila. Ako nije, kontaktirajte nas na 01 20 60 047, također unutar zakonskog roka.**

**Ime, prezime i potpis učenika/-ce: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ime, prezime i potpis roditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**FAKULTATIVNA NASTAVA**

Učenicima će se također ponuditi **fakultativna nastava predmeta Gljivarstvo**. Fakultativni predmeti nisu obvezni, ali jednom kad ih učenik odabere, dužan ih je pohađati cijele nastavne godine, odnosno odabrani fakultativni predmet postaje obvezan, kao i svi ostali predviđeni Kurikulumom.

**Da bi se nastava fakultativnog predmeta realizirala, za njega se mora prijaviti najmanje 10 učenika.**

**Ukoliko želite da Vaše dijete pohađa fakultativnu nastavu, molimo potpišite suglasnost za pohađanje fakultativne nastave spomenutog predmeta**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Ukoliko Vas fakultativna nastava ne zanima, ovaj dio obrasca niste dužni ispuniti.**